er smávaxin fífiltegund , körfurnar minna ofurlítið á baldursbrá , en eru miklu minni . Gular pípukrónur eru í miðju körfunnar , en hvít eða ofurlítið bleikleit jaðarblóm umhverfis . Einnig eru til afbrigði með rauðum blómkörfum . Fagurfíflar eru mjög algengir í grasflötum víða í nágrannalöndum okkar , en hafa lítið náð að nema land á Íslandi , en eru ofurlítið ræktaðir til skrauts . Þeir hafa þó numið land á stöku stað í grasflötum í lóðum , einkum í gömlum kaupstöðum í dreifbýlinu . Þannig hafa þeir fundizt í miðbæ Siglufjarðar , í Hrísey , og einnig á Neskaupstað , Eskifirði og Reyðarfirði , svo og á fáeinum stöðum á Vestfjörðum og í Vestmannaeyjum . Myndin af fagurfíflunum er tekin í Árbæ í Reykhólasveit 19. júlí 2008 .